— Першае ўражанне: вельмі цікава жыць на будоўлі. Я першы раз жыву на будоўлі! Сапраўды цікава, калі ты прачынаешся, а ў цябе перад вакном нешта нясуць некуды і гэта будуць мантаваць… Калі ты адкручваеш кран, а адтуль вада бяжыць чорная, а потым увогуле нічога не бяжыць. Гэта вельмі рамантычна, вельмі прыгожа, вельмі аздабляе (смяецца)… Ну, гэта, вядома, я жартую. А калі насамрэч, і гэта добра. Вельмі добра, што людзі адважыліся правесці такі даволі вялікі фестываль!.. Шкада толькі, што не так поўна людзей, але і так трохі ёсць (учора ўвечары на канцэрце шумелі). З-за асвятлення я не бачыў, колькі іх было дакладна, але ўлічваючы, як яны шумелі, людзі прыехалі. Дожджык перашкаджае, але я не думаю, што гэта — вялікая перашкода фестывалю… Вельмі добра, што робіцца такі фестываль, што робіцца ён на рэчцы, што ёсць імкненне зрабіць яго цывілізавана, не зусім па-турысцку. Карацей, мне ўсё гэта падабаецца і хочацца, каб з гэтым годам усё не скончылася для гэтага фестывалю!